钦定古今图书集成/理学汇编/学行典/第173卷 > 董沄
## 钦定古今图书集成/理学汇编/学行典/第173卷 > 董沄

按《野史徐爱传》：“当守仁倡道其乡，邻境士从游者甚
众。海宁董沄，字子涛，以诗名江湖闲，年六十有八矣。
游会稽，闻守仁讲学，以杖肩其瓢笠诗卷访之。入门
长揖，守仁异其气貌，礼敬之，与语连日夜。退语何秦，
请受业，守仁以其老，逊辞之。沄曰：‘先生乃以我为不
诚’。遂辞归。逾月，弃其瓢笠，复来谒，卒委贽为弟子。守”
仁与之陟秦望，登香炉峰，徜徉云门、若耶。剡曲闲沄，
日有闻，盖欣然忘归。乡人及前偕沄为诗者，皆嗤笑
之。或作诗招沄，沄不顾。子谷，亦受业于守仁，后举进
士，历知安义、汉阳二县。